|  |  |
| --- | --- |
|  | **SPITAL MUNICIPAL ORASTIE**  CUI: 5808334  Str. Pricazului nr. 16, loc. Orastie, cod 335700, jud. Hunedoara  Tel. 0254242950(1); Fax 0254241615  e-mail: spital@spitmunor.ro  www.spitmunor.ro |

**ANUNȚ**

**Spitalul Municipal Orastie**, organizează concurs, în conformitate cu prevederile O.M.S. nr. 166/2023 pentru aprobarea metodologiilor privind organizarea şi desfăşurarea concursurilor de ocupare a posturilor vacante şi temporar vacante de medic, medic stomatolog, farmacist, biolog, biochimist şi chimist din unităţile sanitare publice sau din direcţiile de sănătate publică, precum şi a funcţiilor de şef de secţie, şef de laborator şi şef de compartiment din unităţile sanitare fără paturi sau din direcţiile de sănătate publică, respectiv a funcţiei de farmacist-şef în unităţile sanitare publice cu paturi, pentru ocuparea următoarelor posturi contractuale de executie vacante**:**

**-1 post de medic** **specialist** confirmat în **specialitatea medicină de urgentă**,în cadrul

Compartimentului Primire Urgente, normă întreagă - 7 ore/zi, perioadă

nedeterminată;

- **1 post de medic** **primar** confirmat în **specialitatea medicină de familie**,în

cadrul Compartimentului Primire Urgențe, normă întreagă - 7 ore/zi, perioadă

nedeterminată

**Condiţiile generale** necesare ocupării posturilor vacante scoase la concurs, conform art.15 din Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice aprobat prin H.G. nr.1336/2022:

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

b) cunoaşte limba română, scris şi vorbit;

c) are capacitate de muncă în conformitate cu prevederile Legii nr. [53/2003](https://idrept.ro/00140284.htm) - [Codul muncii](https://idrept.ro/00140285.htm), republicată, cu modificările şi completările ulterioare;

d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs, inclusiv condiţiile de exercitare a profesiei;

f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

h) nu a comis infracţiunile prevăzute la art. 1 alin. (2) din Legea nr. [118/2019](https://idrept.ro/00202346.htm) privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. [76/2008](https://idrept.ro/00111151.htm) privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h) din Hotărârea Guvernului nr. [1336/2022](https://idrept.ro/00235867.htm) pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice.

**Condiții specifice :**

* Diplomă de medic sau diplomă de licență în medicină;
* Certificat de medic specialist în specialitatea medicină de urgență ( pentru postul de medic specialist în specialitatea medicină de urgență);
* Certificat de medic primar în specialitatea medicină de familie ( pentru postul de medic primar în specialitatea medicină de familie, cu competenta/atestat în medicină de urgenta , sau înscris la curs în vederea obținerii atestatului);

**Pentru înscrierea la concurs, candidații vor prezenta :**

a) formularul de înscriere la concurs, conform modelului prevăzut în anexa nr. 2 la Hotărârea Guvernului nr. 1.336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice (Se ridică de la Biroul RUNOS );

b) copia de pe diploma de licenţă şi certificatul de specialist sau primar pentru medici, medici stomatologi, farmacişti şi, respectiv, adeverinţă de confirmare în gradul profesional pentru biologi, biochimişti sau chimişti;

c) copie a certificatului de membru al organizației profesionale cu viza pe anul în curs;

d) dovada/înscrisul din care să rezulte că nu i-a fost aplicată una dintre sancțiunile prevăzute la art. 455 alin. (1) lit. e) sau f), la art. 541 alin. (1) lit. d) sau e), respectiv la art. 628 alin. (1) lit. d) sau e) din Legea nr. 95/2006 privind reforma în domeniul sănătății, republicată, cu modificările și completările ulterioare, ori cele de la art. 39 alin. (1) lit. c) sau d) din Legea nr. 460/2003 privind exercitarea profesiunilor de biochimist, biolog și chimist, înființarea, organizarea și funcționarea Ordinului Biochimiștilor, Biologilor și Chimiștilor în sistemul sanitar din România;

e) acte doveditoare pentru calcularea punctajului prevăzut în anexa nr. 3 la ordin;

f) certificat de cazier judiciar sau, după caz, extrasul de pe cazierul judiciar;

g) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;

h) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;

i) copia actului de identitate sau orice alt document care atestă identitatea, potrivit legii, aflate în termen de valabilitate;

j) copia certificatului de căsătorie sau a altui document prin care s-a realizat schimbarea de nume, după caz;

k) curriculum vitae, model comun european.

Documentele prevăzute la lit. d) şi f) sunt valabile 3 luni şi se depun la dosar în termen de valabilitate.

Documentul prevăzut la lit. f) poate fi înlocuit cu o declarație pe propria răspundere privind antecedentele penale. În acest caz, candidatul declarat admis la selecția dosarelor are obligația de a completa dosarul de concurs cu originalul documentului, anterior datei de susținere a probei scrise.

La toate actele depuse în copie se prezintă și originalul pentru conformitate.

Fiecărui candidat i se atribuie un cod numeric pentru identificare, care corespunde cu numărul de înregistrare al dosarului de concurs.

La toate probele candidații vor prezenta cartea de identitate valabilă.

**Concursul va avea loc la sediul Spitalului Municipal Orăștie**, **Str. Pricazului, nr.16, în sala de sedinte etajul IV Administrativ și va consta în următoarele etape:**

1. selecţia dosarelor pentru înscriere (A) şi pentru stabilirea punctajului rezultat din analiza şi evaluarea activităţii profesionale şi ştiinţifice pentru proba suplimentară de departajare (proba D), prevăzută în anexa nr. 3 la ordin;
2. proba scrisă (proba B);
3. proba clinica (proba C).

Se pot prezenta la următoarea etapă/probă numai candidaţii declaraţi admişi la etapa/proba precedentă.

Ocuparea posturilor se va face în ordinea descrescătoare a punctajelor finale obţinute de candidaţii declaraţi admişi la finalul concursului.

**CALENDARUL CONCURSULUI**

|  |  |  |  |
| --- | --- | --- | --- |
| Nr. crt. | Activităţi | Data | Ora |
| 1. | Publicarea anunțului | 21.03.2024 |  |
| 2. | **Depunerea dosarelor de participare la concurs la adresa: Spitalul Municipal Orăștie, Orăștie, Str. Pricazului nr. 16, județul Hunedoara** | **21.03.2024-04.04.2024** | **15:00** |
| 3. | **Selecţia dosarelor de înscriere (proba A) și stabilirea punctajului rezultat din analiza și evaluarea activității profesionale și științifice pentru proba suplimentară de departajare (proba D)** | **05.04.2024** | **11:00** |
| 4. | Afişarea rezultatelor selecţiei dosarelor | 05.04.2024 | 14:00 |
| 5. | Depunerea contestaţiilor privind rezultatele selecţiei dosarelor | 08.04.2024 | până la ora 14:00 |
| 6. | Afişarea rezultatului soluţionării contestaţiilor | 09.04.2024 | 14:00 |
| 7. | **Proba scrisă (proba B)** | **15.04.2024** | **10:00** |
| 8. | Afişarea rezultatului probei scrise | 15.04.2024 | 15:00 |
| 9. | Depunerea contestaţiilor privind rezultatele probei scrise | 16.04.2024 | până la ora  15:00 |
| 10. | Afişarea rezultatului soluţionării contestaţiilor | 17.04.2024 | 15:00 |
| **11.** | **Proba clinica ( proba C)** | **18.04.2024** | **10:00** |
| 12. | Comunicarea rezultatelor după susţinerea probei clinice | 18.04.2024 | 15:00 |
| 13. | Depunerea contestaţiilor privind rezultatul probei clinice | 19.04.2024 | până la ora  15:00 |
| 14. | Afişarea rezultatului soluţionării contestaţiilor | 22.04.2024 | 15:00 |
| 15. | Afişarea **rezultatului final** al concursului | 22.04.2024 | 15:00 |

Dosarele de concurs se depun la sediul Spitalului Municipal Orăștie din Municipiul Orăștie, Str. Pricazului nr.16, județul Hunedoara, la Biroul RUNOS, în perioada 21.03.2024- 04.04.2024, după următorul program: Luni-Vineri între orele 8:00 -15:00 , iar concursul se va organiza în maxim 30 de zile lucrătoare de la publicarea anunțului.

Bibliografia și tematica de concurs sunt cele postate pe site-ul Ministerului Sănătății și pot fi consultate pe site-ul spitalului www.spitmunor.ro și la avizierul unității.

Anunțul de concurs îndeplinește condițiile de publicare, conform Hotărârii din ședința Guvernului din data de 22.02.2024 pentru aprobarea Memorandumului cu tema: aprobarea organizării de concursuri sau examene pentru ocuparea unor posturi vacante sau temporur vacante din sectorul sănătate și asistență socială din cadrul instituțiilor publice locale (adresa MDLPA nr. 38492/28.02.2024)

Relații suplimentare se pot obține de la Biroul RUNOS al Spitalului Municipal Orăștie, tel. 0254242950, int. (7)

MANAGER,

EC. UIBARIU MARIA- LĂCRĂMIOARA